Para outras páxinas con títulos homónimos véxase: Julio Iglesias (homónimos).
**Julio Ignacio Iglesias Redondo**, nado en Santiago de Compostela en 1966, é un político galego do PSdeG-PSOE e Profesor Titular de Dereito Civil na Universidade de Santiago de Compostela (USC).

Traxectoria
-----------

Doutor en Dereito pola Universidade de Santiago de Compostela e Profesor Titular de Dereito Civil na mesma universidade, é autor de libros e artigos en revistas xurídicas especializadas tanto nacionais coma internacionais. Tamén realizou varios programas de posgrao dentro da IESE Business School de Navarra (''Liderado para a Xestión Pública'') e da Deusto Business School (''Liderado en emprendemento e innovación''), xunto co curso en Liderado Público do Instituto Nacional de Administración Pública (INAP) e da Escuela de Guerra del Ejército de Tierra. 

Coma docente, amais das súas clases na USC, exerceu de profesor tutor en Dereito Civil na Universidade Nacional de Educación a Distancia (UNED), no centro asociado da Coruña-Ferrol, dende 1997. 

Ao longo da súa vida académica, especializouse nas áreas de Xustiza, Emigración e Inmigración, Voluntariado, Educación, Cooperación Internacional, Formación, Medio Ambiente, Agricultura, Consumo, Emprego, Familia, Protección das Persoas Maiores e Protección e Reforma de Menores, entre outras cuestións.

Ten participado en múltiples congresos e ten escrito varios artigos e obras sobre eses mesmos campos académicos. Tamén foi codirector de varios cursos e másters especializados da USC en materia de voluntariado, cooperación internacional e tutela de colectivos en risco de exclusión social.

### Carreira política

No eido da política, comezou como concelleiro do PSdeG no concello de Ares nas eleccións municipais de 2003. 

Durante 2006 e ata 2007, foi nomeado director xeral de Xustiza da Xunta de Galicia no goberno presidido por Emilio Pérez Touriño e posteriormente desenvolveu o cargo de vicepresidente executivo da Axencia Galega de Protección da Legalidade Urbanística (APLU) dende o 2008 ata o 2011 e dende 2015 ata a actualidade. 

En xuño de 2007 co apoio do BNG foi elixido alcalde de Ares, gobernando en minoría apoiado polos cinco edís do PSOE, grupo ao que pertence o rexedor. Nas municipais de 2011 volveu encabezar a candidatura do PSdeG-PSOE á alcaldía e volveu ser o cabeza da lista máis votada. Nese mesmo mandato, exerceu coma deputado provincial ata o 2015 na Deputación da Coruña. 

Nas municipais de 2015 repetiu coma alcalde da primeira forza política de Ares, establecendo posteriormente un pacto con Son de Ares e Nueva Alianza (NAL) para consolidar o goberno municipal. 

Nas eleccións municipais de 2019 acadou de novo a alcaldía obtendo xa a maioría absoluta con sete edís.

|  |  |  |
| --- | --- | --- |
| Predecesor:**José Manuel Cendán Fernández** |  **Alcalde de Ares** 2007 - actualidade | Sucesor:**no cargo** |

Xunto ao seu cargo coma alcalde, tamén exerceu coma Delegado en Galicia da Fundación Internacional Olof Palme (FIOP Galicia) dende 2004 ata 2007. 

Entre 2008 e 2009, foi membro da Comisión para o estudo e presentación do Libro Branco da Xustiza en Galicia, da que derivou o documento homónimo de referencia en políticas públicas relacionadas co eido da xustiza. 

En 2010, actuou coma membro da Comisión Superior para o estudo do desenvolvemento do dereito civil galego. 

En 2014, foi nomeado académico da Real Academia de Jurisprudencia y Legislación.

A partir de 2016, sumouse á Comisión para o estudo e presentación do Libro Branco da Administración Local en Galicia da Federación Galega de Municipios e Provincias (FEGAMP) co obxectivo de crear unha obra de referencia relacionada coa xestión de administracións locais. 

En 2022, exerce de vicepresidente da Comisión da Sociedade da Información, Innovación Tecnolóxica e Avance Dixital da Federación Española de Municipios e Provincias (FEMP) e é membro da Comisión Galega de Estatística. 

### Experiencias en movementos sociais

Durante a década dos 90, destaca especialmente a súa vinculación con Cáritas na súa delegación de Santiago de Compostela. Dentro da súa actividade coa organización, foi fundador e responsable do Departamento de Asesoría Xurídica de Cáritas en Santiago dende 1991 a 1999. Tamén en Santiago se desenvolveu como responsable do Departamento de Menores dende 1999 ata 2001, tras exercer de presidente en funcións de Cáritas Pontevedra durante un ano (1998-1999).

Vida persoal
------------

Está casado e ten un fillo.

Obras
-----

#### Selección de artigos en revistas académicas:

* IGLESIAS REDONDO, JULIO IGNACIO (1995): "La situación de desamparo del menor y su derecho a la educación", Revista Xurídica Galega, pp. 13-27.
* IGLESIAS REDONDO, JULIO IGNACIO (1995): "Tratamiento procesal de la impugnación de la resolución de la administración que declara la situación de desamparo", Revista Dereito: Revista Xurídica da Universidade de Santiago de Compostela, pp. 295-308.
* IGLESIAS REDONDO, JULIO IGNACIO (1996): "Algunas reflexiones acerca de la adquisición de la nacionalidad española por adopción", Revista Actualidad Civil, pp. 387-398.
* IGLESIAS REDONDO, JULIO IGNACIO e outros (1996): "Notas sobre la protección de los consumidores en el derecho contractual", Revista Dereito: Revista Xurídica da Universidade de Santiago de Compostela, pp. 131-244.
* IGLESIAS REDONDO, JULIO IGNACIO (1996): "Comentario a la STS de 16-X-1995", Revista Cuadernos Civitas de Jurisprudencia Civil, pp. 265-272.
* IGLESIAS REDONDO, JULIO IGNACIO (1996): "Comentario a la STS de 31-X-1995", Revista de Derecho Privado Artículo, pp. 752-769.
* IGLESIAS REDONDO, JULIO IGNACIO (1996): "Algunas reflexiones sobre la nueva ley sobre Responsabilidad Civil y Seguro en la Circulación de Vehículos a Motor", Revista Actualidad Civil, pp. 971-1000.
* IGLESIAS REDONDO, JULIO IGNACIO (1997): "Notas urgentes sobre la nueva Ley gallega de familia, la infancia y la adolescencia: luces y sombras, Revista Dereito: Revista Xurídica da Universidade de Santiago de Compostela, pp. 239-287.
* IGLESIAS REDONDO, JULIO IGNACIO (1998): "Una aproximación al concepto del año agrícola en la Ley de Derecho civil de Galicia", Revista Actualidad Civil, pp. 787-802.
* IGLESIAS REDONDO, JULIO IGNACIO (1998): "La competencia legislativa en materia de protección de menores", Revista Jurídica de Castilla-La Mancha, pp. 173-211.
* IGLESIAS REDONDO, JULIO IGNACIO (1998): "Los criterios de imputación de los daños causados con motivo de la circulación de Vehículos a Motor". Revista del Foro Iqueño, pp. 198-207.
* IGLESAS REDONDO, JULIO IGNACIO e outros (2000): "La Ley 3/1997, de 9 de julio, gallega de la familia, de la infancia y de la adolescencia: nuevas luces y viejas sombras", Revista Xurídica Galega, pp. 347-389.
* IGLESAS REDONDO, JULIO IGNACIO (2001): "Apuntes sobre la Ley 3/2000, de 22 de diciembre, del voluntariado de Galicia", Revista Xurídica Galega, pp. 313-349.
* IGLESAS REDONDO, JULIO IGNACIO e outros (2002): "La protección constitucional de las personas mayores como fundamento de la gerontología jurídica", Revista Geriakomos, pp. 1-6.
* IGLESIAS REDONDO, JULIO IGNACIO (2008): "A vueltas con el desamparo", Revista Xurídica Galega, pp. 108-114.
* IGLESIAS REDONDO, JULIO IGNACIO (2008): "Sobre la resolución del contrato de vitalicio y la determinación de su modo de cumplimento", Revista Xurídica Galega, pp. 137-141.
* IGLESIAS REDONDO, JULIO IGNACIO (2009): "Reflexiones sobre la Justicia. Una aportación desde Galicia "Estado actual: necesidades, demandas, expectativas" [Capítulo de libro], Xunta de Galicia, pp. 315-359.

##### Libros académicos e colaboracións:

* 1996, *Guarda asistencial, tutela ex lege y acogimiento de menores*. Barcelona: Editorial CEDECS. ISBN 9788489171268
* 2004, coordinador con outros, *Servicio de ayuda a domicilio*. Santiago de Compostela: Editorial Sega.
* 2007, coordinador con outros, *Derecho y Responsabilidad civil Gerontológica*. Santiago de Compostela: Editor JM Mayán. ISBN 978-84-921989-9-3

Notas
-----

1. ↑  Saúdo do alcalde Arquivado 10 de maio de 2020 en Wayback Machine. consultado o 14-09-2019
2. ↑  "Resultados eleccións municipais 2019". Arquivado dende o orixinal o 25 de xuño de 2019. Consultado o 14 de setembro de 2019.

Véxase tamén
------------

### Outros artigos

* Eleccións municipais en Ares

### Ligazóns externas

* Entrevista en *La Voz de Galicia* [*cando?*]
* Entrevista no Xornal da USC Arquivado 06 de setembro de 2011 en Wayback Machine.

|  |  |
| --- | --- |
| Control de autoridades | 
* Wd: Q12391305
* BNE: XX1184322
* Dialnet: 96583
* LinkedIn: julio-ignacio-iglesias-redondo-13212ab5
* ORCID: 0000-0003-1526-3033

 |